La lletrada de la Comissió, exercint funcions de secretària tècnica suplent per designació de la Presidenta, i per aquest Ple relaciona les reclamacions que han tingut entrada des del Ple que va tenir lloc el passat 23 de juliol, que són les que els corresponen els números 347/2020 al 377/2020 i dona compte al Ple de les actuacions realitzades de conformitat amb la valoració de l'admissió que s'ha dut a terme.
Es dona per llegida l'acta de la sessió del dia 23 de juliol de 2020, corresponent a les sessió vint-i-novena del Ple de 2020.
La Proposta d'acord 45/2020/PS, del 30 de juliol de 2020, per requerir la incoació del procediment sancionador en relació amb l'incompliment de la Resolució 45/2020, de 23 de gener, interposada contra l'Ajuntament d'Ullastret, elaborada pel senyor Josep Mir, relaciona totes les actuacions dutes a terme des de la Comissió per instar l'execució de la resolució de referència i exposa que l'Ajuntament ha informat a la Comissió que ha resolt els dubtes i ha ofert totes les explicacions que ha considerat oportunes per executar la Resolució de 23 de gener de 2020 però que tanmateix, no ha facilitat l'accés a la informació.
És per aquest motiu, que persisteix l'incompliment de la resolució aprovada, malgrat la Comissió n'ha requerit el compliment formal, requeriment del qual n'ha obtingut resposta i que aquests fets justifiquen l'aprovació d'aquest acord.
La senyora Elisabet Samarra proposa esmenes tècniques al text de la Proposta, que seran introduïdes pel ponent al text final.
La Proposta de resolució d'estimació parcial de la Reclamació 148/2020, de la qual n'és la ponent la senyora Elisabet Samarra, interposada contra el Servei Català de Trànsit, en el marc de la qual es reclama l'accés a un expedient sancionador, recull la fonamentació del sentit estimatori parcial de la resolució respecte el dret de la persona reclamant a obtenir la informació relativa al límit de velocitat a la zona on es va cometre la infracció objecte de reclamació i en canvi, desestima l'accés a la resta d'informació sol·licitada, per aplicació de l'article 23 LTAIPBG, atesa la identificabilitat de la persona infractora i la falta del seu consentiment.
La Proposta de resolució d'inadmissió de la Reclamació 162/2020, de la qual n'és el ponent el senyor Josep Mir, interposades contra el Departament de Treball, Afers Socials i Famílies de la Generalitat de Catalunya, en el marc de la qual es reclama la normativa vigent de preus màxims de serveis per a persones amb discapacitat, assenyala que correspon inadmetre la reclamació, atès que la Reclamació té una manca d'objecte, atès que quan es va presentar la reclamació, l'Administració ja havia lliurat a la persona reclamant la informació sol·licitada.
La Proposta de resolució de finalització de la Reclamació 165/2020 per pèrdua d'objecte, de la qual n'és el ponent el senyor Josep Mir, interposada contra l'Hospital Sant Joan de Reus SAM, en el marc de la qual es reclama l'accés a informació sobre dades econòmiques de la Fundació per a la Investigació i Prevenció del Càncer, exposa que l'Administració reclamada ha facilitat la informació reclamada a la Comissió i aquesta a la persona reclamant en el marc d'aquest procediment i li dona un termini de cinc dies per tal que pugui manifestar que aquesta informació no respon a les seves pretensions, si és el cas.
Transcorregut àmpliament aquest termini, la persona reclamant no s'ha manifestat al respecte i per tant, s'han esvaït els motius de discrepància jurídica que la justificaven.
La Proposta de resolució d'estimació de la Reclamació 208/2020, de la qual n'és la ponent la senyora Elisabet Samarra, interposada contra l'Ajuntament de Bell-Lloc d'Urgell, en el marc de la qual es reclama l'accés a imports percebuts pels diferents integrants d'un grup municipal durant l'any 2019, recull la fonamentació del sentit estimatori de la resolució que es basa en el fet que es demana informació pública en poder de l'Administració, respecte la qual no hi concorre el límit de la protecció de dades personals ja que són les retribucions de càrrecs electes i ha de prevaldre el dret d'accés a aquesta informació.
La Proposta de resolució d'inadmissió de la Reclamació 232/2020, de la qual n'és el ponent el senyor Josep Mir, interposada contra l'Ajuntament de Santa Bàrbara, en el marc de la qual es reclama l'accés a informació sobre els ingressos recaptats per la venda d'entrades a festes amb animals, assenyala que correspon inadmetre la reclamació per dos motius, en primer lloc, perquè la està mancada d'objecte atès que la sol·licitud d'informació pública que ara es recorre ja va ser satisfeta plenament per l'Ajuntament abans de la presentació d'aquesta reclamació i en segon lloc, perquè hi ha manca de congruència amb la sol·licitud i per tant, no es pot interposar una reclamació davant la GAIP que prèviament no hagi estat presentada davant de l'Administració ara reclamada.
La Proposta de resolució d'inadmissió de la Reclamació 255/2020, de la qual n'és el ponent el senyor Josep Mir, interposada contra l'Entitat Municipal Descentralitzada de Jesús, en el marc de la qual es reclama l'accés a informació sobre els ingressos recaptats per la venda d'entrades a festes amb animals, assenyala que correspon inadmetre la reclamació per dos motius, atès que ha l'entitat reclamada ja havia donat resposta a la sol·licitud aportada al procediment i en segon terme, perquè la informació que es reclama davant la Comissió és incongruent amb la sol·licitud inicial presentada prèviament a l'Entitat Municipal Descentralitzada de Jesús, i per tant, la Comissió no s'hi pot pronunciar al respecte.
La Proposta de resolució d'estimació de la Reclamació 258/2020, de la qual n'és el ponent el senyor Josep Mir, interposada contra el Departament d'Educació de la Generalitat de Catalunya i Ajuntament de Terrassa, en el marc de la qual es reclamen ajuts i beques atorgats per a activitats complementàries i extraescolars, recull els aspectes més destacats de la tramitació d'aquest procediment que han dut a considerar com a administracions reclamades el Departament d'Educació i l'Ajuntament de Terrassa arran de la derivació del primer cap al segon.
I fonamenta el sentit estimatori de la resolució en que s'ha de considerar informació pública atès que obra en el seu poder i es tracta d'informació merament econòmica i estadística.
La Proposta de resolució d'inadmissió de la Reclamació 268/2020, de la qual n'és el ponent el senyor Josep Mir, interposada contra l'Ajuntament de Campredó, en el marc de la qual es reclama també l'accés a dades en relació amb ingressos recaptats per venda d'entrades a festes amb animals, assenyala que correspon inadmetre la reclamació, atès que no es pot reclamar davant la GAIP contra una Administració quelcom que no se li ha sol·licitat prèviament i l'Administració en qüestió no ha tingut ocasió de pronunciar-s'hi.
La Proposta de resolució de finalització de la Reclamació 284/2020 per pèrdua d'objecte, de la qual n'és la ponent la senyora Elisabet Samarra, interposada contra l'Ajuntament del Vendrell, en el marc de la qual es reclama l'accés a la memòria de l'Escola de Música dels cursos 2017 a 2020 i al certificat d'ingressos i despeses presentat amb la sol·licitud de una determinada subvenció, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha facilitat a la persona reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
La Proposta de resolució de finalització de la Reclamació 287/2020 per pèrdua d'objecte, de la qual n'és la ponent la senyora Elisabet Samarra, interposada contra l'Ajuntament del Vendrell, en el marc de la qual es reclama diversa informació sobre un contracte de construcció d'una illa d'enterraments i sobre l'empresa adjudicatària del contracte, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha facilitat a la persona reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
S'incorpora per unanimitat la Proposta de resolució de finalització de la Reclamació 289/2020 per pèrdua d'objecte, elaborada per la senyora Elisabet Samarra, interposada contra l'Ajuntament del Vendrell, en el marc de la qual es reclama l'accés a l'expedient relatiu a la cessió per part de l'Ajuntament del Pavelló d'Esports per a la realització d'una festa de carnestoltes el mes de febrer de 2020, relaciona els antecedents més destacats de la tramitació i atès que l'Ajuntament ha lliurat la informació a la persona reclamant, és procedent finalitzar la Reclamació per la pèrdua sobrevinguda del seu objecte.
La Proposta de resolució d'inadmissió parcial i desestimació parcial de la Reclamació 296/2020, de la qual n'és el ponent el senyor Josep Mir, interposada contra l'Oficina Antifrau de Catalunya (OAC), en el marc de la qual es reclama l'accés a la còpia íntegra d'un expedient, preveu, en primer lloc la inadmissió parcial de la part de la reclamació que fa referència a la petició d'un informe de l'actuació de l'OAC per protegir la persona reclamant, que aleshores era càrrec local electe i alertador, perquè aquesta pretensió no té per objecte el dret d'accés a la informació pública i, a més a més, l'informe en qüestió ja va ser lliurat a la persona reclamant abans de presentar la Reclamació.
En segon lloc, la Proposta recull el sentit desestimatori de la reclamació en relació amb la resta de l'objecte de la sol·licitud que fa referència a l'accés a la còpia íntegra de l'expedient APV 075-2017 i es fonamenta en la concurrència de límits legals que prevalen respecte l'accés a aquesta informació.
La Proposta de resolució de finalització de la Reclamació 298/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament de l'Aldea, en el marc de la qual es reclama l'expedient del pressupost municipal del 2020, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha facilitat a la persona reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
Proposta de resolució de finalització de la Reclamació 316/2020 per pèrdua d'objecte
La Proposta de resolució de finalització de la Reclamació 316/2020 per pèrdua d'objecte, de la qual n'és el ponent el senyor Josep Mir, interposada contra l' Ajuntament de Torredembarra, en el marc de la qual es reclama informació sobre el tracte donat a gossos abandonats, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha facilitat a la persona reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
Proposta de resolució de finalització de la Reclamació 325/2020 per desistiment
La Proposta de resolució de finalització de la Reclamació 325/2020 per desistiment, de la qual n'és la ponent la senyora Elisabet Samarra, interposada contra el Departament d'Interior de la Generalitat de Catalunya, en el marc de la qual es reclama informació relativa a qualsevol instrucció, circular, resolució, manual de treball, o document similar, en matèria d'elaboració d'atestats d'accidents de trànsit per part dels Mossos d'Esquadra, recull que la persona reclamant ha comunicat a la GAIP la seva voluntat de desistir d'aquest procediment de reclamació, degut a que l'Administració reclamada li ha facilitat la informació sol·licitada.
Proposta de resolució de finalització de la Reclamació 327/2020 per pèrdua d'objecte
La Proposta de resolució de finalització de la Reclamació 327/2020 per pèrdua d'objecte, de la qual n'és la ponent la senyora Elisabet Samarra, interposada contra l'Ajuntament del Vendrell, en el marc de la qual es reclama la còpia d'un informe desfavorable aprovat per l'Oficina Tècnica Ambiental Comarcal (OTAC) del Baix Penedès, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha facilitat a la persona reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
La presidenta de la Comissió finalitza la sessió, que s'ha desenvolupat per mitjans electrònics i no de forma presencial, de la qual, com a secretària suplent, estenc aquesta acta.